குரலில் பதில் சொல்லி முடிப்பதற்குள் , “ சரி , சரி , கிளம்புங்கோ ! " என்று எல்லாரையும் தள்ளிவிட்டாள் மாமியார் அம்மாள். படி இறங்கியவளைக் கையைத் தட்டி , “ ` இந்தா , சொல்ல மறந்துட்டேனே , ஒரு நிமிஷம் இங்க வந்துட்டுப் போ " என்று வீட்டுக்குள் கூட்டிப் போனாள். குரலைத் தணித்து , “ ஞாபகம் வைச்சிண்டிருக்கியா ? தப்பாப் போட்டுடாதே. ஒரு சீட்டுத் தருவா. பூனப் படமும் கிளிப்படமும் போட்டிருக்கும். பூனப் படத்துக்குப் பக்கத்திலெ முத்திரை குத்திடு. வழிலெ இதுகள்கிட்ட வாயெக் குடுக்காத போ " என்றாள். சாவடி அமைதியாக இருந்தது. பல